நிரல் மொழிகள்.நிரல் மொழிகள் பயன்பாடு, வடிவமைப்பு, தலைமுறை போன்ற வகைப்பாடுகளால் வேறுபடுகின்றன.  வெவ்வேறு தேவைகளுக்கு வெவ்வேறு மொழிகள் பயன்படுகின்றன.  எ.கா Shell script வழங்கி நிர்வாக வேலைகளுக்கும், பி.எச்.பி/ரூபி போன்ற மொழிகள் வலைச்செயலிகளுக்கும், வினவல் மொழி தரவுத்தள ஊடாட்டங்களுக்கும், சி++ போன்ற மொழிகள் நிரலாக்க விளையட்டுக்களுக்கும் பயன்படுகின்றன.  வடிவமைப்பு நோக்கில் நிரலாக்க மொழிகள் பணிமுறை நிரல் மொழிகள் (Functiona), ஏவல் மொழிகள் (Imperative), ஏரண மொழிகள் (Logical), பொருள்நோக்கு நிரலாக்க மொழிகள் (Object Orientered) என்று வகைப்படுத்தப்படுகின்றன. .இயந்திர மொழிகள் முதலாம் தலைமுறை மொழிகள் ஆகும்.  மனித மொழிபோன்ற கூறுகளைக் கொண்ட போர்ட்ரான், அல்கோல் போன்ற மொழிகள் இரண்டாம் தலைமுறை மொழிகள்.  மூன்றாம் தலைமுறை மொழிகளில் எழுதப்பட்ட நிரல்கள் எந்த வன்பொருட்களிலும் இயங்க கூடியவையாக அமைந்தன.  சரம், அணி, மற்றும் பிற பொதிவுத் தரவு இனங்களும் மொழிக் கூறுகளும் அறிமுகப்படுத்தப்பட்டன. சி, சி++, ஜாவா ஆகியவை இந்த தலைமுறையைச் சார்ந்த இன்னும் பரந்த பயன்பாட்டில் இருக்கும் மொழிகள் ஆகும்..எழில் (நிரலாக்க மொழி).எழில் (Ezhil), தமிழில் எழுதும்வகையில் உருவாக்கப்பட்டுள்ள நிரலாக்க மொழியாகும்.[15]. இதில் தமிழ் கலைச் சொற்களைக் கொண்டே நிரல்கள் எழுத முடியும். இது இலவசமாகக் கிடைக்கக்கூடிய ஒரு நிரல் மொழியாகும். இம்மொழி இன்னோர் பிரபல மொழியாகிய பைத்தானு(Python)டன் ஒத்து இயங்கும்படி உருவாக்கப்பட்டுள்ளது. பைத்தானின் நிரலகங்களைப் பயன்படுத்தி இயங்கும் இந்த மொழியில், ஆங்கிலத்திலும் நிரல்களை எழுதமுடியும். எழில் பற்றி மேலும் அறிய விக்கிப்பீடியா கட்டுரை தமிழில் அல்லது ஆங்கிலத்தில் வாசிக்க..ஏவல் (Imperative) மொழிகள்